बेंगलुरु: कप्तान सुनील छेत्री के दूसरे हाफ के शानदार गोल से भारत ने किर्गिजिस्तान को एएॅफसी एशिया कप फुटबॉल क्वालीफायर्स के ग्रुप ए मैच में मंगलवार को 1-0 से हरा दिया। श्री कांतिरवा स्टेडियम में पहला हाफ गोल रहित रहने के बाद छेत्री ने मैच का एकमात्र महत्वपूर्ण गोल 69 वें मिनट में किया। छेत्री का किर्गिजिस्तान के खिलाफ लगातार 3 मैचों में यह तीसरा गोल था। भारत अब इस जीत से ग्रुप में शीर्ष पर पहुंच गया है।